सुधन गली
सुधन गली (अंग्रेज़ी: Sudhan Gali, उर्दु: سدھن گلی) पाक-अधिकृत कश्मीर के बाग़ ज़िले में एक शहर है। यह लगभग ७,००० फ़ुट (२,००० मीटर) की ऊँचाई पर बसा हुआ है और बाग़ से पाक-अधिकृत कश्मीर की राजधानी मुज़फ़्फ़राबाद जाने वाली सड़क पर स्थित है। इस जगह का नाम सुधन समुदाय पर पड़ा है। यहाँ से कई मार्ग ९,९८९ फ़ुट (३,०४४ मीटर) ऊँची गंगा चोटी को जाते हैं जो पाक-अधिकृत कश्मीर के सबसे प्रसिद्ध पर्यटन-आकर्षणों में से एक है।